
Zadeva: Objava prostega delovnega mesta STROKOVNI SODELAVEC VII/2-II (m/ž) v Inšpektoratu Republike Slovenije za šolstvo (šifra DM 8017) – interni natečaj
[bookmark: _Hlk218862226][bookmark: _Hlk219383847][bookmark: _Hlk219105974]Na podlagi četrtega odstavka 61. člena Zakona o javnih uslužbencih (Uradni list RS, št. 32/25 in 1400/26, v nadaljevanju: ZJU-1) in 6. ter 7. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25; v nadaljevanju: Uredba)  Inšpektorat Republike Slovenije za šolstvo, Linhartova 7a, 1000 Ljubljana, ki je organ v sestavi Ministrstva za izobraževanje, znanost in mladino
objavlja interni natečaj za zasedbo prostega strokovno tehničnega delovnega mesta za nedoločen čas:
STROKOVNI SODELAVEC VII/2-II (m/ž) v Inšpektoratu Republike Slovenije za šolstvo (šifra DM 8017)
Kandidati, ki se bodo prijavili na prosto delovno mesto, morajo izpolnjevati naslednje pogoje: 
· [bookmark: _Hlk219106678][bookmark: _Hlk219106749]sklenjeno delovno razmerje za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«,
· končano najmanj: višješolsko izobraževanje (prejšnje)/višješolska izobrazba (prejšnja) ali specialistično izobraževanje po višješolski izobrazbi(prejšnje)/specializacija po višješolski izobrazbi (prejšnja) ali visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
· najmanj 3 let delovnih izkušenj;
· [bookmark: _Hlk219447946]znanje uradnega jezika.

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.
Kandidati za zaposlitev, ki izpolnjevanje pogoja delovnih izkušenj dokazujejo z opravljanjem drugega dela, ki ni bilo delovno razmerje, morajo vlogi priložiti pogodbo o zaposlitvi oziroma verodostojno listino, ki jo je izdal naročnik dela, za katerega so opravljali to delo, in iz katere je razvidno obdobje opravljanja in zahtevnost dela ter raven izobrazbe, ki se zahteva za opravljanje tega dela.
Zahtevane delovne izkušnje se skrajšajo v skladu z 62. členom Uredbe o notranji organizaciji, sistemizaciji, delovnih mestih in nazivih v organih državne uprave, upravah lokalnih skupnosti in pravosodnih organih (Uradni list RS, 107/25 in 1083/26).
Prijava se odda na predpisanem obrazcu, ki je del internega natečaja in mora vsebovati:
1. izjavo o izpolnjevanju pogoja glede zahtevane stopnje izobrazbe, iz katere mora biti razvidna
raven in smer izobrazbe ter leto in ustanova, na kateri je izobrazba pridobljena;
2. izjavo kandidata o vseh dosedanjih zaposlitvah, v kateri kandidat navede datum sklenitve in
datum prekinitve delovnega razmerja pri posameznem delodajalcu, ter kratko opiše delo, ki ga je opravljal;
3. izjavo, da ima delovno razmerje sklenjeno za nedoločen čas v državni upravi, pravosodnih organih, drugih državnih organih in upravah lokalnih skupnosti, ki so pristopili k »Dogovoru o vključitvi v interni trg dela«;
4. soglasje kandidata, da za namen te objave dovoljuje Inšpektoratu Republike Slovenije za šolstvo pridobitev podatkov iz 1. točke iz uradne evidence;
5. izjavo o znanju uradnega jezika;
6. da za namen tega natečajnega postopka dovoljuje Inšpektoratu Republike Slovenije za šolstvo pridobitev podatkov o izpolnjevanju pogojev za zasedbo delovnega mesta iz uradnih evidenc oziroma od organa, v katerem opravlja delo.

V primeru, da kandidat z vpogledom v uradne evidence ne soglaša, mora predložiti ustrezna dokazila sam.

Zaželeno je, da prijava vsebuje kratek življenjepis, kandidat v njej, poleg formalne izobrazbe navede tudi osebne sposobnosti in veščine za opravljanje dela ter delovne izkušnje, ki so ključne za opravljanje dela na delovnem mestu.

V izbirni postopek se bodo v skladu z 11. členom Uredbe uvrstile samo popolne in pravočasno prispele prijave in samo kandidati, ki na dan izteka roka za vložitev prijave izkazujejo izpolnjevanje natečajnih pogojev.

Prijava je prepozna, če je informacijski sistem organa ali informacijski sistem za sprejem vlog, vročanje in obveščanje ni prejel pred iztekom roka.

Nepopolna prijava je prijava, ki ne vsebuje vseh prilog in navedb, navedenih v besedilu internega
natečaja, ali iz katere ni mogoče razbrati, da kandidat izpolnjuje natečajne pogoje.

Če je vloga nepopolna, se kandidata, skladno z drugim odstavkom 11. člena Uredbe, ne pozove k dopolnitvi.
V postopku internega natečaja se za zasedbo strokovno tehničnega delovnega mesta izbere javni uslužbenec, ki se v izbirnem postopku izkaže kot najbolj strokovno usposobljen za opravljanje dela na strokovno tehničnem delovnem mestu, ter izkazuje izpolnjevanje drugih pogojev za zasedbo delovnega mesta.

Ključne naloge, ki se opravljajo na delovnem mestu:
· izvajanje nalog v aplikaciji MFERAC (izdaja in obračun potnih nalogov, računi in odredbe za izplačila, FEP-i, NRP-ji, likvidnost, osnovna sredstva, izdaja naročilnic …), 
· priprava proračuna in zaključnega računa (Appra),
· vse naloge glavne pisarne v programu INSPIS (vhodna in izhodna pošta, arhiv), 
· evidenčna javna naročila,
· e-izvršbe,
· priprava različnih poročil ali sodelovanje pri pripravi (obdobna poročila za UJP – prekrški, letno poročilo, poslovno poročilo, e-stat, računovodski izkazi …). 

Želena znanja in sposobnosti:
· poznavanje finančnega dela MFERAC;
· samostojnost, organiziranost ter dobre komunikacijske in organizacijske sposobnosti.

Izbrani kandidat bo premeščen oz. bo sklenil novo pogodbo o zaposlitvi na delovno mesto za nedoločen čas, s polnim delovnim časom, v Inšpektoratu Republike Slovenije za šolstvo in bo opravljal delo v prostorih Inšpektorata Republike Slovenije za šolstvo, Linhartova cesta 7a, Ljubljana ter v drugih uradnih prostorih.

Izhodiščni plačni razred delovnega mesta je 21. plačni razred oz. 2285,06 EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT).

Na interni natečaj se lahko prijavi javni uslužbenec, ki ima sklenjeno pogodbo o zaposlitvi za nedoločen čas z organom državne uprave ali drugim državnim organom ali upravo lokalne skupnosti, ki sta na podlagi pristopne izjave vključena v interni trg dela.

Seznam drugih državnih organov in uprav lokalnih skupnosti, ki so pristopili k internemu trgu
dela, je objavljen na spletni strani Ministrstva za notranje zadeve in javno upravo: https://www.gov.si/drzavni-organi/ministrstva/ministrstvo-za-notranje-zadeve-in-javno-upravo/o-ministrstvu/direktorat-za-javni-sektor/center-za-kadre/#internitrg.

Če je na internem natečaju izbran javni uslužbenec, ki ni zaposlen pri istem delodajalcu, organ preveri izpolnjevanje pogojev v skladu z določbo zakona, ki ureja javne uslužbence, o izbirnem postopku pri organu, za kar predhodno pridobi pisno soglasje izbranega javnega uslužbenca.

Obvestila v postopku internega natečaja se pošljejo po elektronski pošti na elektronski naslov javnega uslužbenca, ki ga je za namen obveščanja v postopku navedel v prijavi.

Prijava na prosto delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga tega internega natečaja, z natančno izpolnjenimi vsemi rubrikami in podpisano izjavo o izpolnjevanju pogojev, ki je v Prilogi I vloge za zaposlitev.

Kandidati vložijo prijavo elektronsko na elektronski naslov: gp.mizm@gov.si z označbo: »za interni natečaj – strokovni sodelavec VII/2-II (8017)», pri čemer veljavnost prijave ni pogojena z varnim elektronskim podpisom. Šteje se, da prijava, ki ni bila oddana na navedeni
način, ni bila vložena. Kandidati vložijo prijavo v roku 8 dni po objavi na enotnem spletnem portalu državne uprave GOV.SI. Rok za vlaganje prijav se izteče dne 16. 10. 2026.

Informacije o izvedbi internega natečaja in o delovnem področju dobite vsak delovni dan od 10.00 do 11.00 ure na tel. št. 01 478 4625 (Nataša Kunc Mišič).

V besedilu obvestila uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

								     dr. Jurij Šink                           
                                                                               v.d. glavnega inšpektorja







[bookmark: _Hlk219383504]Priloga: prijavni obrazec INT-110-24/2026-3370

